****

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายเอนก | น้อยพิทักษ์ | นายก อบต.คลองใหม่ |  |  |
| 2 | นายสายัณห์ | บุญนำ | รองนายก อบต.คลองใหม่ |  |  |
| 3 | นายสมชัด | เหล็งบำรุง | รองนายก อบต.คลองใหม่ |  |  |
| 4 | นายศุภชัย  | สายยืนยง | เลขานุการนายก อบต. |  |  |
| 5 | น.ส.กุณณภา | เสียงเจริญ | หัวหน้าสำนักปลัด |  |  |
| 6 | นายเกรียงศักดิ์ ทำสวน | ผู้อำนวยการกองช่าง |  |  |
| 7 | น.ส.อนันตา | แสงงาม | ผู้อำนวยการกองคลัง |  |  |
| 8 | น.ส.ชนิตา | รุ่งแสง | ผู้อำนวยการกองสวัสดิการฯ |  |  |
| 9 | นายรัฐวิชญ์ | แสงอิทธิวัสส์ | หน.ฝ่ายส่งเสริมการศึกษาฯรักษาราชการแทน ผอ.กองการศึกษา |  |  |
| 10 | นาสาวปภาณัช ตันโชติช่วง | หัวหน้าฝ่ายบัญชี |  |  |
| 11 | นางนิภาพร | นาเลี้ยง | หน.ฝ่ายพัฒนาและจัดเก็บรายได้รักษาราชการแทน หน.ฝ่ายบริหารทั่วไป |  |  |
| 12 | น.ส.มนชนก | สร้อยทอง | หัวฝ่ายหน้าฝ่ายสังคมสงเคราะห์ |  |  |
| 13 | นางนภาพัฒน์ | ประเสริฐพงษ์ | หัวหน้าฝ่ายสวัสดิการฯ |  |  |
| 14 | น.ส.บุษกร | โรจนเลิศ | นักวิเคราะห์นโยบายฯ รักษาราชการหัวหน้าฝ่ายนโยบายและแผน |  |  |
| 15 | นายพลเทพ | ศรลัมพ์ | นิติกรชำนาญการ |  |  |

ผู้มาประชุม คน

ผู้ลาประชุม คน

ผู้ขาดประชุม คน

ผู้เข้าร่วมประชุม คน

**เริ่มประชุมเวลา 10.00 น.**

 เมื่อได้เวลาอันสมควร เลขานุการสภาฯ ได้ตรวจรายชื่อผู้มาประชุมแล้วครบองค์ประชุม จึงได้เชิญประธานสภาฯ กล่าวเปิดการประชุมสภาฯ สมัยสามัญ สมัยที่ 3 ครั้งที่ 2 ประจำปี พ.ศ.2562 ในวันที่ 15 สิงหาคม 2562 เวลา 10.00 น. พร้อมจุดธูปเทียนบูชาพระรัตนตรัยและดำเนินการประชุม ตามระเบียบวาระ ดังนี้

**ระเบียบวาระที่ 1 เรื่อง ที่ประธานแจ้งต่อที่ประชุม**

**(ประธานสภาฯ)** - ไม่มี -

**ที่ประชุม** รับทราบ

**ระเบียบวาระที่ 2 เรื่อง รับรองรายงานการประชุม**

**นายสกล คิมประเสริฐ** - เป็นการพิจารณารับรองรายงานการประชุมสภาองค์การบริหารส่วน

**(ประธานสภาฯ)**  ตำบลคลองใหม่ สมัยสามัญ สมัยที่ 3 ครั้งที่ 1 ประจำปี 2562 เมื่อวันที่

7 สิงหาคม 2562 ขอให้สมาชิกสภาฯ ทุกท่านได้ตรวจทานบันทึกรายงานการประชุม ว่าจะมีการแก้ไขประเด็นใดหรือไม่อย่างไร

**ที่ประชุม** - ไม่มีการแก้ไขรายงานการประชุม

**มติที่ประชุม** - ที่ประชุมมีมติเป็นเอกฉันท์รับรองรายงานการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่ 1 ประจำปี 2562 เมื่อวันที่

7 สิงหาคม 2562 ด้วยคะแนนเสียงรับรอง 9 เสียง ไม่รับรอง 0 เสียง และงดออกเสียง 1 เสียง

**ระเบียบวาระที่ 3 เรื่อง กระทู้ถาม**

**นายสกล คิมประเสริฐ -** ในการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่

**(ประธานสภาฯ)** 2 ประจำปี พ.ศ.2562 ไม่มีการตั้งกระทู้ถามทั่วไป และกระทู้ถามด่วน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 7 ข้อ 72 , 93 จึงขอผ่าน

**ที่ประชุม** รับทราบ

**ระเบียบวาระที่ 4 เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นายสกล คิมประเสริฐ -** บัดนี้คณะกรรมการแปรญัตติ ซึ่งสภาได้พิจารณาแล้วเสร็จในชุดคณะกรรมการ

**(ประธานสภาฯ)** แปรญัตติร่างข้อบัญญัติ อบต. เรื่อง งบประมาณรายจ่าย ประจำปีงบประมาณ พ.ศ.

2563 ซึ่งจะกล่าวรายงานในการพิจารณาวาระที่ 5 ต่อไป

**ระเบียบวาระที่ 5 เรื่อง ที่เสนอใหม่**

**นายสกล คิมประเสริฐ 5.1 พิจารณาร่างข้อบัญญัติ อบต. เรื่อง งบประมาณรายจ่าย ประจำปี (ประธานสภาฯ) งบประมาณ พ.ศ.2563 ในวาระที่ 2 ขั้นแปรญัตติฯ แห่งร่างข้อบัญญัติ อบต.**

**เรื่อง งบประมาณรายจ่าย ประจำปีงบประมาณ พ.ศ.2563 ไปแล้วนั้น และได้แต่งตั้งคณะกรรมการแปรญัตติร่างข้อบัญญัติฯ จำนวน 3 ท่าน ประกอบด้วย**

1) นายบรรเทิง คุ้มเจริญ ส.อบต.หมู่ที่ 4 เป็นประธานกรรมการฯ

2) นายวิวัตน์ กิจเจริญ ส.อบต.หมู่ที่ 5 เป็นกรรมการ

3) นายสุชาติ บูรณัติ ส.อบต.หมู่ที่ 2 เป็นกรรมการและเลขานุการ

**-** ขอเชิญประธานคณะกรรมการแปรญัตติแถลงต่อที่ประชุม

**นายบรรเทิง คุ้มเจริญ** เรียน ประธานสภาองค์การบริหารส่วนตำบลคลองใหม่

**(ประธานกรรมการแปรญัตติ)** ตามที่สภาองค์การบริหารส่วนตำบลคลองใหม่ ได้มีมติเป็นเอกฉันท์รับหลักการแห่งร่างข้อบัญญัติฯ ไปแล้วนั้น ในการประชุมสภาฯ สมัยสามัญ สมัยที่ 3ครั้งที่ 1 เมื่อวันที่ 7 สิงหาคม 2562 โดยได้กำหนดให้ผู้ที่ประสงค์จะยื่นคำขอแปรญัตติร่างข้อบัญญัติฯ ให้ทำการยื่นต่อประธานคณะกรรมการแปรญัตติ ระหว่าง วันที่ 7 – 10 สิงหาคม 2562 สถานที่ยื่นคำแปรญัตติ คือ ที่ทำการองค์การบริหารส่วนตำบลคลองใหม่ ตั้งแต่เวลา เวลา 08.30 – 17.30 น. การยื่นคำแปรญัตติ ยื่นคำแปรญัตติล่วงหน้าเป็นหนังสือโดยให้แปรญัตติเป็นรายข้อ ที่ประชุมคณะกรรมการแปรญัตติสรุปผลการประชุม เมื่อวันที่ 11 สิงหาคม 2562 เวลา 09.00 น. ณ ที่ทำการองค์การบริหารส่วนตำบลคลองใหม่ แล้วนั้น ปรากฏว่าไม่มีผู้ใดมายื่นคำขอแปรญัตติร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ.2563 และคณะกรรมการแปรญัตติได้เข้าร่วมประชุม เพื่อพิจารณาร่างข้อบัญญัติฯ ว่าถูกต้องครบถ้วนตามระเบียบหลักการ และเหตุผลทุกประการหรือไม่ เห็นความคงร่างเดิมหรือเปลี่ยนแปลงแก้ไข และได้มีมติที่ประชุมเป็นเอกฉันท์ให้คงร่างเดิมตามข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ.2563 เดิมไว้ โดยไม่มีการเปลี่ยนแปลงแก้ไขแต่อย่างใด จึงขอแจ้งให้ประธานสภาฯ และที่ประชุมสภาฯ พิจารณาเห็นชอบ พร้อมทั้งส่งคืนร่างเดิมต่อสภาองค์การบริหารส่วนตำบลคลองใหม่ เพื่อพิจารณาต่อในวาระถัดไป

**นายสกล คิมประเสริฐ -** มีสมาชิกสภาฯ ท่านใดต้องการสอบถามรายละเอียดเพิ่มเติม หรือไม่

**(ประธานสภาฯ)**

**ที่ประชุม -** ไม่มีสมาชิกท่านใดสอบถามเพิ่มเติม

**นายสกล คิมประเสริฐ -** เมื่อไม่มีสมาชิกสภาฯ ท่านใดต้องการสอบถามเพิ่มเติม ดังนั้น ขอมติที่ประชุม

**(ประธานสภาฯ)** เห็นชอบให้ผ่านร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ.2563 ในวาระที่ 2

**มติที่ประชุม -** มีมติเป็นเอกฉันท์ **เห็นชอบ** ให้ผ่านร่างข้อบัญญัติ อบต. เรื่อง งบประมาณรายจ่ายประจำปีงบประมาณ พ.ศ.2563 ในวาระที่ 2 **ด้วยคะแนนเสียงรับรอง 9 เสียง ไม่รับรอง 0 เสียง และงดออกเสียง 1 เสียง**

**นายสกล คิมประเสริฐ 5.2 พิจารณาญัตติร่างข้อบัญญัติงบประมาณรายจ่าย ประจำปีงบประมาณ**

**(ประธานสภาฯ) 2563 วาระที่ 3 ขั้นตราเป็นข้อบัญญัติ**

**ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึงฉบับที่ 2 พ.ศ.2554** ข้อ 52 กำหนดว่า ในการพิจารณาร่างข้อบัญญัติงบประมาณรายจ่ายในวาระที่ 3 ให้ที่ประชุมลงมติว่าจะให้ตราเป็นข้อบัญญัติ อบต.หรือไม่ การพิจารณาในวาระนี้ไม่มีการอภิปราย ดังนั้น ขอมติที่ประชุมว่าจะให้ตราเป็นข้อบัญญัติ อบต.หรือไม่ ขอมติที่ประชุม

**มติที่ประชุม -** มีมติเป็นเอกฉันท์ **เห็นชอบ** ให้ตราเป็นข้อบัญญัติ อบต. เรื่อง เรื่อง งบประมาณรายจ่ายประจำปีงบประมาณ พ.ศ.2563 **ด้วยคะแนนเสียงรับรอง 9 เสียง ไม่รับรอง 0 เสียง และงดออกเสียง 1 เสียง**

 **-** เมื่อที่ประชุมได้มีมติเห็นชอบให้ตราเป็นข้อบัญญัติ อบต.เรื่อง งบประมาณรายจ่ายประจำปีงบประมาณ พ.ศ.2563 แล้ว จะได้นำเสนอให้นายอำเภอสามพรานพิจารณาอนุมัติต่อไป

**นายสกล คิมประเสริฐ 5.3 พิจารณาขออนุมัติโอนงบประมาณรายจ่ายประจำปีงบประมาณ พ.ศ.**

**(ประธานสภาฯ) 2562 ในหมวดค่าครุภัณฑ์ ที่ดินละสิ่งก่อสร้าง เพื่อตั้งจ่ายเป็นรายการใหม่ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543** ขอเชิญปลัด อบต.ชี้แจงรายละเอียด

**นายธำรง พงศ์จันทรเสถียร -** เรียนท่านประธานสภาฯ สมาชิกสภาอบต.ทุกท่าน และผู้เข้าร่วมประชุม ตามที่

**(ปลัด อบต./เลขานุการฯ)** สภาองค์การบริหารส่วนตำบลคลองใหม่ ได้เห็นชอบให้จัดทำข้อบัญญัติ อบต.คลองใหม่ เรื่อง งบประมาณรายจ่ายประจำปีงบประมาณ พ.ศ.2562 แล้วนั้น เนื่องจากมีโครงการที่จำเป็นจะต้องดำเนินการ แต่ไม่ได้ตั้งอยู่ในข้อบัญญัติดังกล่าว จึงขอให้ทางสภาองค์การบริหารส่วนตำบลคลองใหม่ พิจารณาขออนุมัติโอนงบประมาณรายจ่ายประจำปีงบประมาณ พ.ศ.2562ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไข เปลี่ยนแปลงงบประมาณ ข้อ 27 กำหนดไว้ว่า การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ดังนั้นจึงขอนำเสนอโครงการโอนงบประมาณรายจ่ายประจำปีงบประมาณ พ.ศ.2562 ให้ที่ประชุมสภาฯ พิจารณาอนุมัติ รายละเอียดดังนี้

 **- กองสวัสดิการสังคม**

**1.ขอโอนลด**  แผนงานสังคมสงเคราะห์ งานสวัสดิการสังคมและสังคมสงเคราะห์ งบลงทุน หมวดค่าครุภัณฑ์ ประเภทครุภัณฑ์สำนักงาน **งบประมาณที่โอนลด 1,400.-บาท**

**- กองสวัสดิการสังคม**

**1.ขอโอนเพิ่ม**  แผนงานสังคมสงเคราะห์ งานสวัสดิการสังคมและสังคมสงเคราะห์ งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ **งบประมาณที่ขออนุมัติ 1,400.-บาท** เนื่องจากงบประมาณเดิมตั้งไว้ผิดประเภทรายจ่าย / (ขอโอนมาตั้งจ่ายเป็นรายการใหม่) /เพื่อจ่ายเป็นค่าจัดซื้ออุปกรณ์อ่านบัตรแบบเอนกประสงค์ (Smart Card Reader) จำนวน 2 เครื่อง ๆ ละ 700.-บาท (แผนพัฒนาท้องถิ่น (พ.ศ.2561-2564) เพิ่มเติมเปลี่ยนแปลง ครั้งที่ 6 พ.ศ.2562) (รายละเอียดตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์)

**นายสกล คิมประเสริฐ -** มีสมาชิกท่านใดต้องการสอบถามรายละเอียดเพิ่มเติม การขออนุมัติโอน

**(ประธานสภาฯ)** งบประมาณรายจ่าย ประจำปีงบประมาณ 2562 กองสวัสดิการสังคม จำนวน 1 รายการ ตั้งจ่ายเป็นค่าจัดซื้ออุปกรณ์อ่านบัตรแบบเอนกประสงค์ (Smart Card Reader) จำนวน 2 เครื่อง งบประมาณที่ขออนุมัติ 1,400.-บาท หรือไม่

**ที่ประชุม - ไม่มี –**

**นายสกล คิมประเสริฐ -** เมื่อไม่มีสมาชิกท่านใดจะสอบถามเพิ่มเติม ดังนั้นก่อนที่จะขอมติที่ประชุม ขอให้

**(ประธานสภาฯ)** เลขานุการสภาฯ ตรวจองค์ประชุมว่าครบองค์ประชุมหรือไม่

**-** เมื่อครบองค์ประชุมแล้ว **จำนวน 10 ท่าน** จึงขอมติที่ประชุมพิจารณาอนุมัติการโอนเงินงบประมาณรายจ่ายประจำปีงบประมาณ พ.ศ.2562 ตั้งจ่ายเป็นค่าจัดซื้ออุปกรณ์อ่านบัตรแบบเอนกประสงค์ (Smart Card Reader) จำนวน 2 เครื่อง งบประมาณที่ขออนุมัติ 1,400.-บาท

**มติที่ประชุม -** มีมติเป็นเอกฉันท์ **อนุมัติ**  ให้โอนเงินงบประมาณรายจ่ายประจำปีงบประมาณ พ.ศ.2562 ได้ **ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง**

**นายธำรง พงศ์จันทรเสถียร - กองช่าง**

**(ปลัด อบต./เลขานุการฯ) 1.ขอโอนลด** แผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือน (ฝ่ายประจำ) ประเภทเงินเดือนพนักงาน **งบประมาณที่โอนลด 72,600.-บาท**

 **- กองช่าง**

**1.ขอโอนเพิ่ม** แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าครุภัณฑ์ ประเภทครุภัณฑ์ก่อสร้าง **งบประมาณที่ขออนุมัติ 72,600.-บาท** เนื่องจากงบประมาณเดิมไม่ได้ตั้งไว้ แต่จำเป็นต้องใช้ในการบริหารงาน (ขอโอนมาตั้งจ่ายเป็นรายการใหม่) / เพื่อจ่ายเป็นค่าจัดซื้อเครื่องตัดถนน เครื่องยนต์ ขนาด 11.5 HP (มือหมุน) พร้อมใบเพชร (ใบตัด) CH 20" X 5 มม. จำนวน 1 คัน (แผนพัฒนาท้องถิ่น พ.ศ.2561-2565 หน้า 132 ข้อ 46)

**นายสกล คิมประเสริฐ -** มีสมาชิกท่านใดต้องการสอบถามรายละเอียดเพิ่มเติม การขออนุมัติโอน

**(ประธานสภาฯ)** งบประมาณรายจ่าย ประจำปีงบประมาณ 2562 กองช่าง จำนวน 1 รายการ ตั้งจ่ายเป็นค่าจัดซื้อเครื่องตัดถนน เครื่องยนต์ ขนาด 11.5 HP (มือหมุน) พร้อมใบเพชร (ใบตัด) CH 20" X 5 มม. จำนวน 1 คัน งบประมาณที่ขออนุมัติ 72,600.-บาท หรือไม่

**ที่ประชุม - ไม่มี –**

**นายสกล คิมประเสริฐ** **-** เมื่อไม่มีสมาชิกท่านใดจะสอบถามเพิ่มเติม ดังนั้นก่อนที่จะขอมติที่ประชุม ขอให้

**(ประธานสภาฯ)** เลขานุการสภาฯ ตรวจองค์ประชุมว่าครบองค์ประชุมหรือไม่

**-** เมื่อครบองค์ประชุมแล้ว **จำนวน 10 ท่าน** จึงขอมติที่ประชุมพิจารณาอนุมัติการโอนเงินงบประมาณรายจ่ายประจำปีงบประมาณ พ.ศ.2562 ตั้งจ่ายเป็นค่าจัดซื้อเครื่องตัดถนน เครื่องยนต์ ขนาด 11.5 HP (มือหมุน) พร้อมใบเพชร (ใบตัด) CH 20" X 5 มม. จำนวน 1 คัน งบประมาณที่ขออนุมัติ 72,600.-บาท

**มติที่ประชุม -** มีมติเป็นเอกฉันท์ **อนุมัติ** ให้โอนเงินงบประมาณรายจ่ายประจำปีงบประมาณ พ.ศ.2562 ได้ **ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง**

**นายธำรง พงศ์จันทรเสถียร** **- สำนักงานปลัด**

**(ปลัด อบต./เลขานุการฯ) 1.ขอโอนลด** แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายการเมือง) ประเภทเงินค่าตอบแทนสมาชิกสภาองค์กรปกครองส่วนท้องถิ่น **งบประมาณที่โอนลด 2,000.-บาท**

 **- สำนักงานปลัด**

**1.ขอโอนเพิ่ม** แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน **งบประมาณที่ขออนุมัติ 2,000.-บาท** เนื่องจากงบประมาณเดิมไม่ได้ตั้งไว้ แต่จำเป็นต้องใช้ในการบริหารงาน (ขอโอนมาตั้งจ่ายเป็นรายการใหม่) / เพื่อจ่ายเป็นค่าจัดซื้อเก้าอี้แบบมีพนักพิง ท้าวแขน จำนวน 1 ตัว ๆ ละ 2,000.-บาท

**นายสกล คิมประเสริฐ** **-** มีสมาชิกท่านใดต้องการสอบถามรายละเอียดเพิ่มเติม การขออนุมัติโอน

**(ประธานสภาฯ)** งบประมาณรายจ่าย ประจำปีงบประมาณ 2562 สำนักงานปลัด จำนวน 1 รายการ ตั้งจ่ายเป็นค่าจัดซื้อเก้าอี้แบบมีพนักพิง ท้าวแขน จำนวน 1 ตัว งบประมาณที่ขออนุมัติ 2,000.-บาท หรือไม่

**ที่ประชุม - ไม่มี –**

**นายสกล คิมประเสริฐ** **-** เมื่อไม่มีสมาชิกท่านใดจะสอบถามเพิ่มเติม ดังนั้นก่อนที่จะขอมติที่ประชุม ขอให้

**(ประธานสภาฯ)** เลขานุการสภาฯ ตรวจองค์ประชุมว่าครบองค์ประชุมหรือไม่

- เมื่อครบองค์ประชุมแล้ว **จำนวน 10 ท่าน** จึงขอมติที่ประชุมพิจารณาอนุมัติการโอนเงินงบประมาณรายจ่ายประจำปีงบประมาณ พ.ศ.2562 ตั้งจ่ายเป็นค่าจัดซื้อเก้าอี้แบบมีพนักพิง ท้าวแขน จำนวน 1 ตัว งบประมาณที่ขออนุมัติ 2,000.-บาท

**มติที่ประชุม** **-** มีมติเป็นเอกฉันท์ **อนุมัติ** ให้โอนเงินงบประมาณรายจ่ายประจำปีงบประมาณ พ.ศ.2562 ได้ **ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง**

**นายสกล คิมประเสริฐ 5.4 การพิจารณาแก้ไขเปลี่ยนแปลงคำชี้แจงงบประมาณรายจ่ายประจำปี**

**(ประธานสภาฯ) งบประมาณ พ.ศ.2562**

 **-** ขอให้ท่านสมาชิกทุกท่านอ่านรายละเอียดตามเอกสารที่ได้แจกให้ศึกษาแล้ว และ

 ขอเชิญปลัด อบต. ชี้แจงรายละเอียด

**นายธำรง พงศ์จันทรเสถียร -** ตามที่สภาองค์การบริหารส่วนตำบลคลองใหม่ ได้เห็นชอบให้จัดทำข้อบัญญัติ

**(ปลัด อบต./เลขานุการฯ)** อบต.คลองใหม่ เรื่อง งบประมาณรายจ่ายประจำปีงบประมาณ พ.ศ.2562 แล้วนั้น เนื่องจากมีโครงการที่จำเป็นจะต้องดำเนินการ แต่รายละเอียดคำชี้แจงงประมาณรายจ่ายไม่ถูกต้อง ซึ่งทำให้คุณลักษณะเปลี่ยนไป จึงขอให้ทางสภาองค์การบริหารส่วนตำบลคลองใหม่ พิจารณาขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 และแก้ไขเพิ่มเติมถึง (ฉบับที่ 3) พ.ศ.2543 หมวด 4 การโอนและแก้ไข เปลี่ยนแปลงงบประมาณ ข้อ 29 กำหนดไว้ว่า การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น ดังนั้นจึงขอนำเสนอโครงการแก้ไขเปลี่ยนแปลคำชี้แจงงบประมาณรายจ่าย ประจำปีงบประมาณ พ.ศ.2562 ให้ที่ประชุมสภาฯ พิจารณาอนุมัติ รายละเอียดดังนี้

 **- สำนักงานปลัด**

**1.ข้อความเดิม** แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ไฟฟ้าและวิทยุ โครงการเครื่องเสียงพร้อมลำโพง เพื่อจ่ายเป็นค่าจัดซื้อเครื่องเสียงสำหรับห้องประชุมพร้อมติดตั้งลำโพง สำหรับห้องประชุมอาคารศูนย์บริการผู้สูงอายุตำบลคลองใหม่ (จัดซื้อราคาตามท้องตลาด) ตั้งจ่ายประจำปี 2562 ปรากฏในด้านบริหารทั่วไป (00100) แผนงานบริหารงานทั่วไป (00110) งานบริหารทั่วไป (00111) แผนพัฒนาท้องถิ่นสี่ปี (พ.ศ. 2561-2564 เปลี่ยนแปลงเพิ่มเติม ครั้งที่ 4 พ.ศ. 2561หน้า 19 ข้อ 10)

**- สำนักงานปลัด**

**1.ข้อความใหม่** แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ไฟฟ้าและวิทยุ โครงการเครื่องเสียงพร้อมลำโพง เพื่อจ่ายเป็นค่าจัดซื้อเครื่องเสียงพร้อมตู้แร็คเครื่องเสียง จำนวน 1 ตู้ สำหรับห้องประชุมพร้อมติดตั้งลำโพง จำนวน 6 ตัว ไมโครโฟนแบบมีสาย จำนวน 1 ชุด ไมโครโฟน (ไมค์ลอย) จำนวน 1 ชุด ขาตั้งไมค์แบบสั้น จำนวน 1 ตัว ขาตั้งไมค์แบบยาว จำนวน 1 ตัว พร้อมอุปกรณ์ในการติดตั้ง สำหรับห้องประชุมอาคารศูนย์บริการผู้สูงอายุตำบลคลองใหม่ และจัดซื้อไมค์ตั้งโต๊ะประชุมพร้อมอุปกรณ์ในการติดตั้ง สำหรับประธานสภาฯ จำนวน 1 ชุด สำหรับสมาชิกสภาฯ และสำหรับผู้เข้าร่วมประชุม จำนวน 21 ชุด รวมจำนวน 22 ชุด (จัดซื้อราคาตามท้องตลาด) ตั้งจ่ายประจำปี 2562 ปรากฏในด้านบริหารทั่วไป (00100) แผนงานบริหารงานทั่วไป (00110) งานบริหารทั่วไป (00111) แผนพัฒนาท้องถิ่นสี่ปี (พ.ศ. 2561-2564 เปลี่ยนแปลงเพิ่มเติม ครั้งที่ 4 พ.ศ. 2561หน้า 19 ข้อ 10)

**นายสกล คิมประเสริฐ -** มีสมาชิกท่านใดต้องการสอบถามรายละเอียดเพิ่มเติม การขออนุมัติแก้ไข

**(ประธานสภาฯ)** เปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562

 สำนักงานปลัด จำนวน 1 รายการ หรือไม่

**ที่ประชุม - ไม่มี –**

**นายสกล คิมประเสริฐ** **-** เมื่อไม่มีสมาชิกท่านใดจะสอบถามเพิ่มเติม ดังนั้นก่อนที่จะขอมติที่ประชุม ขอให้

**(ประธานสภาฯ)** เลขานุการสภาฯ ตรวจองค์ประชุมว่าครบองค์ประชุมหรือไม่

**-** เมื่อครบองค์ประชุมแล้ว **จำนวน 10 ท่าน** จึงขอมติที่ประชุมพิจารณาอนุมัติการ การขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562

**มติที่ประชุม** **-** มีมติเป็นเอกฉันท์ **อนุมัติ** ให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562 ได้ **ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง**

**นายสกล คิมประเสริฐ 5.5 การขอรับโอนสินทรัพย์ที่ได้มาจากการใช้จ่ายงบประมาณของจังหวัดและ(ประธานสภาฯ) กลุ่มจังหวัด**

 **-** ขอให้ท่านสมาชิกทุกท่านอ่านรายละเอียดตามเอกสารที่ได้แจกให้ศึกษาแล้ว และ

ขอเชิญปลัด อบต. ชี้แจงรายละเอียด

**นายธำรง พงศ์จันทรเสถียร -** เรียนท่านประธานสภาฯ สมาชิกสภาอบต.ทุกท่าน และผู้เข้าร่วมประชุม ด้วย

**(ปลัด อบต./เลขานุการฯ)** จังหวัดนครปฐมแจ้งว่า คณะกรรมการว่าด้วยการพัสดุได้อนุมัติยกเว้นผ่อนผันการปฏิบัติตามระเบียบสำนักนายกรัฐมนตรีว่าด้วยการพัสดุ พ.ศ.2535 และที่แก้ไขเพิ่มเติม ให้จังหวัดและกลุ่มจังหวัดโอนพัสดุที่ได้จัดหาโดยใช้งบประมาณของจังหวัดหรือกลุ่มจังหวัด ซึ่งเป็นพัสดุที่มีคุณภาพดีและยังสามารถใช้งานได้ให้กับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ โดยให้คำนึงถึงอำนาจหน้าที่และความความพร้อมในการบริหารจัดการสินทรัพย์ของหน่วยงานผู้รับโอน และเพื่อที่จะสามารถตั้งและใช้งบประมาณของหน่วยงานในการดูแลบำรุงรักษาได้ตามระเบียบฯ และเพื่อให้เกิดการบริหารสินทรัพย์ตลอดจนการบำรุงรักษาเป็นไปอย่างต่อเนื่อง อำเภอสามพรานจึงขอให้ท่านตรวจสอบทรัพย์สินที่เกิดจากการใช้จ่ายงบประมาณของกลุ่มจังหวัดหรือกลุ่มจังหวัดที่ดำเนินโครงการในพื้นที่ จำนวน 4 รายการ ดังนี้

1. ศาลาศูนย์รวมการจำแหน่ายสินค้าทาบการเกษตร ม.4 จำนวน 1 หลัง
2. ไฟฟ้าแสงสว่างชนิดเสาเหล็กบนถนนระหว่าง ม.2 เชื่อ ม.3 จำนวน 44 ชุด
3. ก่อสร้างทุ่นป้องกันผักตบชวา พร้อมติดตั้ง จำนวน 1 ทุ่น
4. ศาลาที่พักนักท่องเที่ยว ม.5 จำนวน 1 หลัง

**ข้อกฎหมาย** ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกาง ที่ กค (กวจ) 0405.2/020149 ลงวันที่ 18 พฤษภาคม 2561 เรื่อง ข้อหารือแนวทางการปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ.2560 ตามหนังสือที่อ้างถึงแจ้งว่า ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และกฎกระทรวง รวมทั้งระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ.2560 มีผลบังคับใช้ ซึ่งเป็นพระราชบัญญัติฯ ได้กำหนดให้องค์กรปกครองส่วนท้องถิ่น เป็นหน่วยงานของรัฐที่จะต้องดำเนินการตามพระราชบัญญัติฯ เช่นเดียวกับส่วนราชการอื่น ซึ่งผลของการใช้บังคับกฏหมายส่งผลกระทบต่อการปฏิบัติงานด้านการจัดซื้อจัดจ้างและการบริหารพัสดุขององค์กรปกครองส่วนท้องถิ่น ดังนี้

- ตามระเบียบกระทรวงการคลังฯ ข้อ 4 (3) กำหนดให้หัวหน้าหน่วยงานของรัฐของราชการส่วนท้องถิ่น หมายถึง นายกองค์การบริหารส่วนจังหวัด นายกเทศมนตรี นายกองค์การบริหารส่วนตำบล ซึ่งเป็นผู้มีอำนาจสูงสุดขององค์การบริหารส่วนจังหวัด เทศบาล องค์การบริหารส่วนตำบล ตามลำดับ ดังนั้น กรณีที่มีผู้อุทิศพัสดุให้เป็นกรรมสิทธิ์แก่ อปท. หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุ จึงเป็นอำนาจของหน่วยงานของรัฐ เนื่องจากการรับเอาพัสดุที่มีผู้อุทิศพัสดุให้เป็นกรรมสิทธิ์แก่ อปท.หรือใช้สิทธิอันเกี่ยวกับพัสดุหรือมอบอำนาจให้เป็นผู้ดูแลพัสดุ กรณีที่มีเงื่อนไขหรือมีภาระติดพันจะส่งผลต่อการใช้จ่ายงบประมาณของ อปท.ด้วย ซึ่งเป็นการพิจารณางบประมาณของ อปท.เป็นอำนาจของสภาท้องถิ่น จึงมีความจำเป็นต้องกำหนดให้สภาท้องถิ่นมีอำนาจในการพิจารณาให้ความเห็นชอบในเรื่องดังกล่าว

- แต่เนื่องจากได้ตรวจสอบทรัพย์สินแล้ว สำหรับทุ่นป้องกันผักตบชวา ไม่มีทรัพย์สินให้ตรวจสอบ จึงยังไม่รับโอน ส่วนที่เหลือมีทรัพย์สินอยู่จริง จึงรับโอน จำนวน 3 รายการ คือ

1. ศาลาศูนย์รวมการจำแหน่ายสินค้าทาบการเกษตร ม.4 จำนวน 1 หลัง
2. ไฟฟ้าแสงสว่างชนิดเสาเหล็กบนถนนระหว่าง ม.2 เชื่อ ม.3 จำนวน 44 ชุด
3. ศาลาที่พักนักท่องเที่ยว ม.5 จำนวน 1 หลัง

ที่มีอยู่จริง

**นายสกล คิมประเสริฐ** - เลขานุการสภาฯ ได้ชี้แจงรายละเอียดให้สมาชิกฯ รับทราบแล้ว มีสมาชิกฯ

**(ประธานสภาฯ)** ท่านใด ขออภิปรายหรือไม่ ถ้าไม่มี ขอมติที่ประชุมอนุมัติรับโอนสินทรัพย์ของจังหวัดและกลุ่มจังหวัดให้ อปท. ตามที่เสนอมา

**มติที่ประชุม** - ยกมือเป็นเอกฉันท์เป็นอันว่าสภาองค์การบริหารส่วนตำบลมีมติเห็นชอบอนุมัติรับโอนสินทรัพย์ของจังหวัดและกลุ่มจังหวัดให้ อปท. เป็นอันว่ารับโอนทรัพย์สินครั้งนี้ จำนวน 3 รายการ คือ

1. ศาลาศูนย์รวมการจำแหน่ายสินค้าทาบการเกษตร ม.4 จำนวน 1 หลัง
2. ไฟฟ้าแสงสว่างชนิดเสาเหล็กบนถนนระหว่าง ม.2 เชื่อ ม.3 จำนวน 44 ชุด
3. ศาลาที่พักนักท่องเที่ยว ม.5 จำนวน 1 หลัง

ด้วยคะแนนเสียงรับรอง 9 เสียง ไม่รับรอง 0 เสียง งดออกเสียง 1 เสียง

**ระเบียบวาระที่ 6 เรื่อง อื่นๆ**

**ประธานสภาฯ** - เรื่องการกำหนดจำนวนสมัยประชุมสามัญประจำปี พ.ศ. 2563 และวันเริ่มต้นประชุมสมัยสามัญประจำปีสมัยแรกของปีถัดไปและระยะเวลา

ขอเชิญปลัด อบต. ฝ่ายเลขานุการสภาฯ ชี้แจงระเบียบที่เกี่ยวข้องในการกำหนดสมัยประชุมสามัญประจำปีฯ

**เลขานุการสภาฯ**  เรียน ท่านประธานสภาฯ สมาชิกสภาฯ และผู้เข้าร่วมประชุมทุกท่าน

**(นายธำรง พงศ์จันทรเสถียร)** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 2 การประชุม ข้อ 21 บัญญัติว่า การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี

**ที่ประชุม** - ประธานสภาฯ ปรึกษาสมาชิกที่ประชุมสภาฯ และร่วมกันกำหนดจำนวนสมัยประชุมสามัญประจำปี 2563 ระยะเวลา และวันเริ่มสมัยประชุมสามัญประจำปีของปีถัดไป และระยะเวลาดังนี้

 สมัยประชุมสามัญประจำปี พ.ศ.2563 เห็นควรกำหนด 3 สมัย คือ

1. สมัยแรก กำหนด 15 วัน เริ่มตั้งแต่วันที่ 1-15 กุมภาพันธ์ 2563

2. สมัยที่ 2 กำหนด 15 วัน เริ่มตั้งแต่วันที่ 1-15 สิงหาคม 2563

3. สมัยที่ 3 กำหนด 15 วัน เริ่มตั้งแต่วันที่ 16-30 ธันวาคม 2563

และสมัยประชุมสามัญประจำปี 2564 เริ่มตั้งแต่วันที่ 1-15 กุมภาพันธ์ 2564 มีกำหนด 15 วัน

**มติที่ประชุม -** ยกมือเห็นชอบเป็นเอกฉันท์

**ประธานสภาฯ** - ท่านใดมีเรื่องอื่นๆที่จะเสนออีกหรือไม่ หากไม่มีผู้ใดนำเสนออีก ข้าพเจ้าขอปิดการประชุมสภาองค์การบริหารส่วนตำบลคลองใหม่ สมัยสามัญ สมัยที่ 3 ครั้งที่ 2 ประจำปี 2562

**เลิกประชุม เวลา 11.30 น.**

 (ลงชื่อ) ผู้บันทึกรายงานการประชุม

 (นายธำรง พงศ์จันทรเสถียร)

 เลขานุการสภาองค์การบริหารส่วนตำบลคลองใหม่

 (ลงชื่อ) ผู้ตรวจรายงานการประชุม

 (นายสกล คิมประเสริฐ)

 ประธานสภาองค์การบริหารส่วนตำบลคลองใหม่

**คณะกรรมการตรวจรายงานการประชุมสภา อบต.คลองใหม่ ได้ตรวจสอบรายงานการประชุมแล้ว**

 (ลงชื่อ) ผู้ตรวจบันทึกรายงานการประชุม

 (นายบรรเทิง คุ้มเจริญ)

 สมาชิกสภาองค์การบริหารส่วนตำบล หมู่ที่ 4

 ประธานคณะกรรมการตรวจรายงานการประชุมฯ

 (ลงชื่อ) ผู้ตรวจบันทึกรายงานการประชุม

 (นายสุชาติ บูรณัติ)

 สมาชิกสภาองค์การบริหารส่วนตำบล หมู่ที่ 2

 กรรมการตรวจรายงานการประชุมฯ

 (ลงชื่อ) ผู้ตรวจบันทึกรายงานการประชุม

 (นางสำเริง เอี่ยมสะอาด)

 สมาชิกสภาองค์การบริหารส่วนตำบล หมู่ที่ 2

 กรรมการและเลขานุการฯ

สภาองค์การบริหารส่วนตำบลคลองใหม่ ได้รับรองรายงานการประชุมนี้ ในการประชุมสมัย................. สมัยที่...............ครั้งที่.............../...................เมื่อวันที่................................................ประธานสภา อบต.คลองใหม่ จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง ฉบับที่ 2 พ.ศ.2554

 (ลงชื่อ)

 (นายสกล คิมประเสริฐ)

 ประธานสภาองค์การบริหารส่วนตำบลคลองใหม่